Den eldste versjonen, som også kalles «Foggy, Foggy Dew», er en sorgfull ballade om en ung elsker. Den ble publisert i England omkring 1815, men for de fleste er den kjent gjennom Burl Ives' versjon fra 1940-årene. Ives hevdet at sangen hadde sitt opphav i Amerika i kolonitiden, men det er ikke noen støtte for dette i kildene. Han ble engang arrestert i Mona i Utah for å synge den offentlig, ettersom myndighetene mente den var uanstendig.